b'\n_START_ARTICLE_\nPobeda (konditerijos fabrikas)\n_START_SECTION_\n\xe2\x80\x9ePobeda Confectionery SIA\xe2\x80\x9c\n_START_PARAGRAPH_\n\xe2\x80\x9ePobeda Confectionery SIA\xe2\x80\x9c - Latvijos \xe2\x80\x9ePobeda\xe2\x80\x9c bendrov\xc4\x97s filialas, \xc4\xafkurtas 2014 m. Gamybiniai \xc4\xafrenginiai sumontuoti Ventspilyje, pardavim\xc5\xb3 biuras \xc4\xafsteigtas Rygoje (Latvija). I\xc5\xa1kilmingas fabriko atidarymas Ventspilyje \xc4\xafvyko 2016 m. vasario 17 d. \xc4\xae projekto vystym\xc4\x85 buvo investuota daugiau nei 10 mln. eur\xc5\xb3. Fabrike sumontuota naujausia \xc4\xafranga, leid\xc5\xbeianti maksimaliai automatizuoti gamybos proces\xc4\x85, u\xc5\xbetikrinanti kokyb\xc4\x99 ir saugum\xc4\x85._NEWLINE_\xe2\x80\x9ePobeda\xe2\x80\x9c fabrikas Ventspilyje gamina auk\xc5\xa1tos kokyb\xc4\x97s \xc5\xa1okolado plyteles, \xc4\xafskaitant tokius populiarius produktus kaip kartusis \xc5\xa1okoladas, kurio sud\xc4\x97tyje yra 72% kakavos, ir \xc5\xa1okolado linija be cukraus, su nat\xc5\xabraliu cukraus pakaitalu \xe2\x80\x93 stevija. \xc5\xa0iuo metu vykdomas antrasis investicij\xc5\xb3 etapas, kur\xc4\xaf baigus, fabrike bus gaminami \xc5\xa1okoladiniai saldainiai \xe2\x80\x9eBear family\xe2\x80\x9c, \xe2\x80\x9eAxiome\xe2\x80\x9c ir kt._NEWLINE_\xe2\x80\x9ePobeda\xe2\x80\x9c produkcijos pardavimus ES teritorijoje ir Lietuvoje vykdo Vilniuje (Lietuva) \xc4\xafkurta UAB \xe2\x80\x9ePobeda Confectionery\xe2\x80\x9c bendrov\xc4\x97. Estijoje 2017 m. \xc4\xafregistruota \xe2\x80\x9ePobeda Confectionery OU\xe2\x80\x9c bendrov\xc4\x97, kuri vykdo \xe2\x80\x9ePobeda\xe2\x80\x9c pardavimus Estijoje.\n_START_SECTION_\nIstorija\n_START_PARAGRAPH_\nSutuoktiniai Vitalijus ir Olga Muravjovai 1999 m. Maskvoje \xc4\xafk\xc5\xabr\xc4\x97 \xe2\x80\x9ePobeda\xe2\x80\x9c konditerijos fabrik\xc4\x85. 2000 m. Klemovo kaime, Jegorjevsko rajone, Maskvos srityje, buvo pastatytas pirmasis fabrikas. Pirmoji fabrike pagaminta produkcija tapo \xe2\x80\x9eAsorti\xe2\x80\x9c \xc5\xa1okoladiniai saldainiai dovan\xc5\xb3 d\xc4\x97\xc5\xbeut\xc4\x97se. 2001 m. buvo sukurtas i\xc5\xa1populiar\xc4\x97j\xc4\x99s \xe2\x80\x9eKartusis\xe2\x80\x9c \xc5\xa1okoladas, kurios sud\xc4\x97tyje yra 72% kakavos. Nuo pirmosios fabriko atidarymo dienos, jo \xc4\xafk\xc5\xabr\xc4\x97jai, sutuoktiniai Muravjovai nusprend\xc4\x97 gaminti tik auk\xc5\xa1tos kokyb\xc4\x97s produktus i\xc5\xa1 nat\xc5\xabralios kakavos, kuri i\xc5\xa1siskirs ypatingu skoniu. \xc5\xa0is sprendimas - gaminti tik skanius produktus - tapo bendrov\xc4\x97s ir jos prek\xc4\x97s \xc5\xbeenklo \xc5\xa1\xc5\xabkiu - \xe2\x80\x9eSkonio pergal\xc4\x97\xe2\x80\x9c. Greitai, atidarius gamybos linij\xc4\x85, buvo prad\xc4\x97ta gaminti \xc5\xa1okoladiniai saldainiai \xe2\x80\x9eMi\xc5\xa1ki v liesu\xe2\x80\x9c ir \xe2\x80\x9eSonata\xe2\x80\x9c. Skanus \xc5\xa1okoladas ir saldainiai greitai i\xc5\xa1populiar\xc4\x97jo. J\xc5\xb3 pardavimo pelnas leido bendrovei greitai pl\xc4\x97stis ir investuoti \xc4\xaf antrojo fabriko statyb\xc4\x85._NEWLINE_Antrasis fabrikas buvo atidarytas 2008 m. Jegorjevske, Maskvos sritis. Tuo metu, atsirado ir pasisekimo sulauk\xc4\x97 \xe2\x80\x9ePobeda\xe2\x80\x9c \xc5\xa1okoladiniai triufeliai: klasikiniai ir su marcipanu. Pardavimai nuolat augo ir bendrov\xc4\x97 atv\xc4\x97r\xc4\x97 naujas savo produkcijos realizavimo rinkas. 2012 m. buvo parengta \xc5\xa1okolado be cukraus, su nat\xc5\xabraliu cukraus pakaitalu - stevija - linija. Buvo gautas nat\xc5\xabralus \xc5\xa1okolado be cukraus skonis ir jis nesiskyr\xc4\x97 nuo \xc4\xafprastinio \xe2\x80\x9ePobeda\xe2\x80\x9c \xc5\xa1okolado su cukrumi, ir tai leido pritraukti ne tik diabetin\xc4\x99 produkcij\xc4\x85 \xc4\xafsigyjan\xc4\x8dius pirk\xc4\x97jus, bet ir daug \xc5\xbemoni\xc5\xb3, propaguojan\xc4\x8di\xc5\xb3 sveik\xc4\x85 gyvensen\xc4\x85._NEWLINE_2010 - 2014 laikotarpiu bendrov\xc4\x97 daug investavo \xc4\xaf ilgalaik\xc4\xaf turt\xc4\x85, gamybos linijas ir statyb\xc4\x85. \xc5\xa0iuo laikotarpiu \xe2\x80\x9ePobeda\xe2\x80\x9c asortimentas pasipild\xc4\x97 naujais produktais, \xc4\xafskaitant \xe2\x80\x9eBird of happiness\xe2\x80\x9c saldainius, \xe2\x80\x9eBumblebee tummy\xe2\x80\x9c ir \xe2\x80\x9eAll at once\xe2\x80\x9c marmelad\xc4\x85, \xe2\x80\x9eToffee\xe2\x80\x9c ir \xe2\x80\x9eFanny cows\xe2\x80\x9c saldainius. 2016 m. \xc4\xafvyko tre\xc4\x8diojo fabriko atidarymo ceremonija Latvijoje, Ventspilyje. \xe2\x80\x9ePobeda Confectionery\xe2\x80\x9c fabrikas gamina \xc5\xa1okolad\xc4\x85 ir \xc5\xa1okoladinius saldainius, \xc4\xafskaitant tokius populiarius prek\xc4\x97s \xc5\xbeenklus, kaip \xe2\x80\x9eKartusis 72% kakavos\xe2\x80\x9c ir \xc5\xa1okolado be cukraus linij\xc4\x85.\n_START_SECTION_\nApdovanojimai\n_START_PARAGRAPH_\n\xe2\x80\x9ePobeda\xe2\x80\x9c produkcija pripa\xc5\xbeinta Rusijos ir tarptautiniuose konkursuose, \xc4\xafvertinta diplomais ir medaliais._NEWLINE_Tarptautinio konkurso \xe2\x80\x9eGeriausias produktas \xe2\x80\x93 2004 m.\xe2\x80\x9c laureato diplomas u\xc5\xbe kart\xc5\xb3j\xc4\xaf \xc5\xa1okolad\xc4\x85, kurio sud\xc4\x97tyje yra 72% kakavos, grietininis \xc5\xa1okoladas asortimente, por\xc4\x97tasis \xc5\xa1okoladas \xe2\x80\x9ePobeda vkusa\xe2\x80\x9c (pergal\xc4\x97s skonis). 2004 m._NEWLINE_Rusijos Federacijos Prekybos ir amat\xc5\xb3 r\xc5\xabm\xc5\xb3 diplomas u\xc5\xbe inovacini\xc5\xb3 technologij\xc5\xb3, \xc4\xafrangos ir valdymo sprendim\xc5\xb3 parengim\xc4\x85 ir diegim\xc4\x85 unikalaus \xc5\xa1okolado produkcijos gamybos ir skatinimo srityje. 2011 m._NEWLINE_Tarptautinio konditerijos gamini\xc5\xb3 konkurso \xe2\x80\x9eInovacijos ir tradicijos\xe2\x80\x9c laureato aukso medalis u\xc5\xbe \xc5\xa1okoladinius triufelius su marcipanu su kar\xc4\x8diuoju \xc5\xa1okoladu ir tamsia kakava, \xe2\x80\x9ePtica s\xc4\x8diastja\xe2\x80\x9c vafliniai saldainiai. 2013 m._NEWLINE_Tarptautinio konditerijos gamini\xc5\xb3 konkurso \xe2\x80\x9eInovacijos ir tradicijos\xe2\x80\x9c laureato sidabro medalis u\xc5\xbe kart\xc5\xb3j\xc4\xaf \xc5\xa1okolad\xc4\x85 be cukraus, 72% kakavos. 2013 m._NEWLINE_Visos Rusijos konkurso \xe2\x80\x9e100 geriausi\xc5\xb3 Rusijos preki\xc5\xb3\xe2\x80\x9c diplomas u\xc5\xbe kart\xc5\xb3j\xc4\xaf \xc5\xa1okolad\xc4\x85 be cukraus, 72% kakavos, kartusis \xc5\xa1okoladas be cukraus, 72% kakavos. 2016 m._NEWLINE_Visos Rusijos konkurso \xe2\x80\x9e100 geriausi\xc5\xb3 Rusijos preki\xc5\xb3\xe2\x80\x9c diplomas u\xc5\xbe itali\xc5\xa1kus triufelius su marcipanu ir smulkintais graiki\xc5\xa1kais rie\xc5\xa1utais kar\xc4\x8diajame \xc5\xa1okolade ir tamsioje kakavoje, \xe2\x80\x9ePtica s\xc4\x8diastje\xe2\x80\x9c sufl\xc4\x97 su grietininiu \xc5\xa1okoladu. 2016 m._NEWLINE_Visos Rusijos konkurso \xe2\x80\x9e100 geriausi\xc5\xb3 Rusijos preki\xc5\xb3\xe2\x80\x9c diplomas \xe2\x80\x9eGeriausia naujov\xc4\x97\xe2\x80\x9c u\xc5\xbe \xe2\x80\x9ePtica S\xc4\x8diastj\xc4\x97\xe2\x80\x9c sufl\xc4\x97 grietininiame \xc5\xa1okolade. 2016 m._NEWLINE_\xe2\x80\x9eVartotoj\xc5\xb3 teis\xc4\x97 ir aptarnavimo kokyb\xc4\x97\xe2\x80\x9c laureato premija \xe2\x80\x9ePlataus vartojimo preki\xc5\xb3\xe2\x80\x9c maisto produkt\xc5\xb3, konditerijos gamini\xc5\xb3 kategorijos nominacijoje. 2016 m._NEWLINE_\xe2\x80\x9eSveiko maitinimo\xe2\x80\x9c premijos laureato diplomas \xe2\x80\x9eGeriausias prek\xc4\x97s \xc5\xbeenklas\xe2\x80\x9c konditerijos gamini\xc5\xb3 kategorijoje. 2016 m._NEWLINE_\xe2\x80\x9ePobeda\xe2\x80\x9c konditerijos fabriko prezidentas, V. I. Muravjovas, tapo ES tarptautinio konkurso \xe2\x80\x9e2016 m. verslininkas Rusijoje\xe2\x80\x9c \xe2\x80\x9eGamyba\xe2\x80\x9c nominacijos nugal\xc4\x97toju. Pieni\xc5\xa1kas \xc5\xa1okoladas be cukraus, 36% kakavos prek\xc4\x97s \xc5\xbeenklui \xe2\x80\x9ePobeda vkusa\xe2\x80\x9c suteiktas Rusijos koyb\xc4\x97s \xc5\xbeenklas. 2017 m.'